tartuNLP/wikipedia-smugri-20251201 huggingface dataset:
Mimi

Mimid (või Mimih' vaimud) on Põhja-Austraalia aborigeenide folklooris Arnhemi maa haldjalaadsed olendid. Neid kirjeldatakse äärmiselt kõhnade ja piklike kehadega, mis on nii kõhnad, et tugeva tuule korral võivad need puruneda. Selle vältimiseks veedavad nad tavaliselt suurema osa ajast kaljupragudes elades.
Aborigeenide folkloori kohaselt oli Mimil inimkuju ja ta tegi esimesed kaljumaalingute maalid enne, kui aborigeenid esimest korda Põhja-Austraaliasse tulid. Mimid õpetasid aborigeene maalima, küttima ja känguruliha valmistama. Mimisi peetakse küll vallatuteks, kuid üldiselt kahjututeks.
Sigiriya muistne linn

Sigiriya muistne linn on Sri Lanka keskosas, Matale ringkonnas Keskprovintsis asuv linn ja kindlusehitis, mis alates 1982. aastast on UNESCO maailmapärandi nimistus.
Kirjeldus.
Põhiline osa objektist on Sigiriya kaljuplatoo (sanskriti keeles सिगिरिया, singali keeles සීගිරිය, tamili keeles சிகிரியா - "lõvikalju"), mis kõrgub umbes 370 meetrit üle merepinna ja umbes 170 meetrit üle ümbritseva tasandiku Sri Lanka saare keskel. Põhiliselt koosneb see gneisist.
Ajalugu.
5. sajandi viimasel veerandil pKr ehitas kuningas Kashyapa I kaljule ligipääsmatu kindlustise. Legendi järgi ehitas ta kindlustise sissepääsu lõvi pea ja käppade kujulisena, et hirmutada Sri Lanka endist müütilist valitsejat Ravanat. Kashyapa uskus, et kui Ravana naaseb, takistab hirmuäratav lõvi jumalal oma endist kohta tagasi nõudmast. Enne ja pärast Kashyapa valitsemisaega asus kaljus ja kaljulael budistlik koobasklooster.
Läbi monumentaalse Lõvivärava sai erinevate käikude ja treppide kaudu platoo laele. Väravast on säilinud hiiglasliku kivilõvi käpad, läbi kelle suu pääseb kalju sisse ja laele.
Kaljuplatoost lääne poole tasandikule ehitas Kashyapa oma palee, mida ümbritsesid vallid ja veega täidetud vallikraavid. Tasandikule rajati suured aiad, kus asusid mõned maailma esimesed purskkaevud (mis toimivad tänapäevalgi). 
Kindluse olemasolust said eurooplased teada alles 1907. aastal, kui Briti maadeavastaja John Steele kirjeldas Sigiriya „tohutut kunstigaleriid” – „võimalik, et maailma suurimat maali”. See on suur koobas, mis oli varem vooderdatud portselaniga ja millel oli arvukalt freskosid, mis on kuni 140 meetri pikkused ja 40 meetri kõrgused. Maalingute lemmikmotiiv on alasti naissoost liignaised. 2014. aasta seisuga on säilinud vaid 18 kujutist liignaistest koos saatjatega.
UNESCO maailmapärandis.
Kaljuplatoo ja seda ümbritsevad aiad koos koos, palee vallide ja vallikraavidega lisati UNESCO maailmapärandi nimistusse 1982. aastal (inglise keeles "Ancient City of Sigiriya", prantsuse keeles "Ville ancienne de Sigiriya").
Karel Klíč

Karel Václav Klíč (tuntud ka kui Karl Klietsch; 30. mai 1841, Hostinné – 16. november 1926, Viin) oli Tšehhi päritolu fotograaf, maalija, koomiksikunstnik, karikaturist, illustraator ja litograaf. Ta oli üks fotogravüüri leiutajatest.
Klíč oli piisavalt andekas kunstnik, et 14-aastaselt saada Praha Kunsti Akadeemiasse. Kooli lõpetas ta aastal 1862. Klíč töötas fotograafi, karikaturisti ja illustraatorina Brnos, Budapestis ja Viinis, püüdes pidevalt piltide reprodutseerimise tehnoloogiat täiustada. Protsessi, mis lõi tee fotogravüürini, avastas Klíč aastal 1877, hilja öösel. Protsessi täiustas ta Inglismaal, aastal 1890.
Gumbakiai

Gumbakiai (žemaidi "Gumbakē") on küla Leedus Akmenė rajoonis Papilė vallas.
Küla asub Venta jõe ääres ja seal asub Gumbakiai esimene paisjärv. Gumbakiai jääb osaliselt Venta regionaalparki. Külas asub osaliselt Venta maastikukaitseala. Osa küla territooriumist (Venta ülemjooks ja Venta jõe org) on looduskaitse all Natura 2000 aladena.
Küla elanikkond kasvas nõukogude perioodil, mil ümbruskonna külade elanikkond maaparandustööde järel sinna ümber asus. Küla oli Papilė linnukasvatusliku suunitlusega sovhoosi osakonnakeskus. Aastail 1961–1992 tegutses Gumbakiais raamatukogu, aastatel 1961–1986 oli seal ka kultuurimaja.
Zubreliai

Zubreliai (žemaidi "Zobrelē") on küla Leedus Akmenė rajoonis Papilė vallas.
Külas asub Gumbakiai teine paisjärv. Zubreliai jääb osaliselt Venta regionaalparki. Külas asub osaliselt Venta maastikukaitseala. Osa küla territooriumist (Venta ülemjooks ja Venta jõe org) on looduskaitse all Natura 2000 aladena.
Küla elanikkond kahanes nõukogude perioodil, mil kõrvalasuv Gumbakiai oli Papilė linnukasvatusliku suunitlusega sovhoosi osakonnakeskus. Zubreliaisse rajati siis tootmishooned, sellal kui elanikkond teistesse asulatesse ümber asus.
Dmitri Petrenko

Dmitri Petrenko (läti keeles Dmitrijs Petrenko; sündinud 1. mail 1981 Riias) on vene päritolu Läti ja Eesti teatrilavastaja ja ajakirjanik. Ta on aastast 2023 Vene Teatri loominguline juht.
Ta õppis Riia 53. Keskkoolis. 2004. aastal sai ta Läti Ülikooli sotsiaalteaduste teaduskonnast bakalaureusekraadi kommunikatsiooniteaduses, 2006. aastal magistrikraadi sotsioloogias. Ta töötas Läti Televisiooni uudisteteenistuses, oli poliitiline analüütik ühenduses "Läti Inimõiguste Keskus" ja portaali "Politika.lv" peatoimetaja. Ta õpetas Läti Ülikooli sotsiaalteaduste teaduskonnas ajakirjandust. Ta oli telesaate "100 g kultūras" saatejuht ja toimetaja. 2012. aastal lõpetas ta Läti Kultuuriakadeemia teatrilavastaja magistriõppe (lavastaja Mihails Gruzdovs).
Ta on lavastanud Dirty Deal Teatros näidendeid:
Vladimir Majakovski "Pilv pükstes" (2011)
Ta on osalenud etendustes Läti Rahvusteatris:
Läti Kunstiteatri (Dailes teātris) lavastused:
Aastast 2023 on ta Vene Teatri loominguline juht.
Rudikiai

Rudikiai (žemaidi "Rodėkē", varem ka Papartynė) on küla Leedus Akmenė rajoonis Papilė vallas. 
Küla asub Venta jõe ääres ja jääb osaliselt Venta regionaalparki. Külas asub osaliselt Venta maastikukaitseala. Osa küla territooriumist (Venta ülemjooks ja Venta jõe org) on looduskaitse all Natura 2000 aladena. Kaitse all on ka Rudikiai tamm ümbermõõduga 6,15 m.
Muinsuskaitse all on Rudikiai küla vana kalmistu. Säilinud on osad hauatähised ja maakividest värava varemed. Osaliselt jääb külla ka Papartynė ehk Rudikiai vesiveski. Veski ei jahvatanud üksnes vilja, vaid tootis ka elektrit ja lõikas sindleid. Veski rajati aastal 1926 ja oli üks kahest Rudikiais asunud vesiveskist. Veskikoht ise pärineb XIX sajandist. Veski restaureeriti aastal 2002 ja tegutseb hüdroelektrijaamana.
Rudikiai teine veski oli vanem. Leedu omakaitseväelased põletasid veski maha aastal 1941, kuna veski omanik oli palganud venelasi. Turbiin ja seaded jäid kasutuskõlblikeks ja kohalikud elanikud kasutasid seda veel hiljemgi puude lõikamisel. Veskikohale tegi lõpu jääminek, mis aastal 1950 veskipaisu hävitas. Veski seadmed müüdi hiljem vanarauaks.
Nõukogude perioodil tühjenes küla intensiivsete maaparandustööde tulemusel.
Rudikiai nimi pärineb germaani keeltest.
Zubriai

Zubriai (žemaidi "Zobrē") on küla Leedus Akmenė rajoonis Papilė vallas.
Küla jääb osaliselt Venta regionaalparki. Külas asub osaliselt Venta maastikukaitseala. Osa küla territooriumist (Venta ülemjooks ja Venta jõe org) on looduskaitse all Natura 2000 aladena.
Küla elanikkond kasvas teise maailmasõja järel drastiliselt, kui kõrvalasuva Kriokliai küla asukad ajutiselt Zubriaisse ümber asustati.
Ilkka Niemelä

Ilkka Niilo Fredrik Niemelä (sündinud 8. veebruaril 1961 Turus) on Soome arvutiteadlane, professor ja Aalto ülikooli rektor.
Ta lõpetas aastal 1980 Säkyläs gümnaasiumi ja aastal 1987 Helsingi Tehnikaülikooli inseneriteaduste magistrikraadiga ja aastal 1989 tehnoloogialitsentsiaadi kraadiga. Ta kaitses aastal 1993 tehnoloogiateaduste doktorikraadi väitekirjaga "Autoepistemic logic as a unified basis for nonmonotonic reasoning" ("Autoepistemiline loogika kui mittemonotoonse arutluskäigu ühtne alus").
Ta oli aastatel 1985–1987 Helsingi Tehnikaülikooli teadusassistent, aastatel 1988–1989 Soome Akadeemia teadusassistent, aastatel 1989–1997 Helsingi Tehnikaülikooli vanemassistent, aastatel 1992–1993 ja 1995–1997 Soome Akadeemia nooremteadur ning aastatel 1998–2000 vanemteadur.
Aastatel 2000–2007 oli ta Helsingi Tehnikaülikooli arvutiteaduse labori juhataja ning on olnud ülikooli ja hiljem aastast 2000 Aalto Ülikooli arvutiteaduse professor. Aastatel 2011–2012 oli ta Aalto Ülikooli loodusteaduskonna dekaaniks, aastatel 2012–2017 oli ta Aalto Ülikooli prorektor ja aastal 2017 sai ta Aalto Ülikooli rektoriks. Teiseks ametiajaks määrati ta rektoriks aastal 2022.
Ta on töötanud teadurina Saksamaal, Austraalias ja Ameerika Ühendriikides, aga ka Soomes ning avaldanud uurimistöid infotehnoloogia valdkonnas. Ta on olnud ka Soome Tööandjate Liidu juhatuse esimees ja Soome Tööstusliidu juhatuse liige. Temast sai 2011. aastal Soome Tehnikateaduste Akadeemia ja 2013. aastal Soome Teaduste Akadeemia liige.
Hideki Makihara

Hideki Makihara (jaapani keeles 牧原 秀樹, "Makihara Hideki"; sündinud 4. juunil 1971 Tokyos) on Jaapani jurist ja poliitik, ta on liberaaldemokraatliku partei liige. Ta oli 1. oktoobrist 2024 kuni 11. novembrini 2024 Jaapani justiitsminister Shigeru Ishiba esimeses valitsuses.
Ta lõpetas aastal 1995 Tokyo Ülikooli õigusteaduskonna. Aastal 2000 asus ta õppima rahvusvahelist õigust Georgetowni Ülikooli, aastal 2001 kaitses ta seal õigusteaduse magistri väitekirja.
1. oktoobrist 2024 kuni 11. novembrini 2024 oli ta Jaapani justiitsminister Shigeru Ishiba esimeses valitsuses.
Blue Mountains

Blue Mountains (ka "Sinimäed") Uus-Lõuna-Walesis Austraalias, umbes 100 kilomeetrit Sydneyst läänes on liivakivist mäestik, mille kõrgeim punkt, One Tree Hill, ulatub 1 112 meetrini ja mis moodustab osa Suurest Lõhestusmäestikust, mis kulgeb umbes 3 000 kilomeetri ulatuses mööda Austraalia ida- ja kagurannikut. Nimi " Sinised mäed "viitab ka Blue Mountainsi linnale (või Blue Mountainsi linnavolikogule), mis on kohalik omavalitsus selles piirkonnas või Sinimägede rahvusparki. Sinimäed on uuristatud sügavate, kuni 1 000 meetri.
Keskkonnakaitse.
Sinimägede piirkonda hõlmab kaheksa kaitseala. Sinised mäed, Kanangra-Boyd, Kiviaiad, Thirlmere'i järved, Wollemi, Yengo ja Nattai rahvuspargid ning Jenolani karstiala kaitseala.
Sinimäed kanti UNESCO maailmapärandi nimistusse 2000 aastal.
Nurgakivi (perekonnanimi)

Nurgakivi on eesti perekonnanimi.
Seda on nimede eestistamisel uueks perekonnanimeks määratud umbes neljal korral isikuile, kelle senine perekonnanimi oli Ekkstein ja Ekstein. Seisuga 1. jaanuaril 2025 sellise perekonnanimega inimesi Eestis ei ela või on neid vähem kui 5.
Smurfide suur film

"Smurfide suur film" (inglise keeles "Smurfs") on 2025. aastal valminud Ameerika Ühendriikide animafilm.
Filmi režissöör on Chris Miller, stsenaristid Pam Brady. Filmi tootjad on Paramount Pictures ja Paramount Animation.
2026. aasta juunioride jäähoki maailmameistrivõistlused I divisjon

2026. aasta maailmameistrivõistluste Jäähoki U20 I divisjoni turniirid on kaks rahvusvahelist alla 20-aastaste jäähoki turniiri, mille korraldab Rahvusvaheline Jäähokiföderatsioon. IA-divisjon esindab teist taset ja IB-divisjon kolmandat taset jäähoki juunioride maailmameistrivõistlustel. 
Iga taseme turniiril tõuseb esikoha saavutanud meeskond järgmisse kõrgemasse divisjoni, samas kui viimasele kohale jääv meeskond langetatakse madalamasse divisjoni.
Et osaleda noorte mängijana nendel turniiridel, ei tohtinud mängija sündida varem kui 2006. aastal.
A-alagrupi turniir.
IA-divisjoni turniir mängitakse Sloveenias, Bledis 7.–13. detsembril 2025.
Tulemused.
Kõik kellaajad on kohaliku aja järgi (Kesk-Euroopa aeg; UTC+01:00).
B-alagrupi turniir.
IB-divisjoni turniir mängitakse Itaalias, Milanis 8.–14. detsembril 2025.
Tulemused.
Kõik kellaajad on kohaliku aja järgi (Kesk-Euroopa aeg; UTC+01:00).
Mai Kreem

Mai Agnes Kreem (kuni 1947 perenimi Sõrra; 6. september 1923 Tartu – 20. juuli 2022 Toronto) oli Kanada ja väliseesti sporditegelane.
Ta lõpetas 1942. aastal Tartu II Gümnaasiumi 22. lennus ja õppis aastatel 1943–1944 Tartu Ülikooli arstiteaduskonna kehalise kasvatuse instituudis.
Aastal 1944 põgenes ta Saksamaale. Ta õppis aastatel 1946–1948 Erlangeni Ülikoolis kehalist kasvatust. Akadeemiliselt oli ta hiljem Korporatsioon Amicitia liige.
Aastal 1948 asus ta elama Kanadasse, algul Québec'i, siis Edmontoni ja lõpuks 1951. aastal Torontosse.
Ta tegutses Toronto Kalevis ujumise ja võrkpalli alal ning võistluste korraldajana, samuti organiseeris ta Balti Ujumisliidu raames aastaid ujumisvõistlusi, kus osalesid ujujad nii Kanadast kui USA-st. Tema juhendamisel tulid Toronto Kalevi naisvõrkpallurid 1950. aastate lõpupoole kaks korda Kanada meistriteks.
Ta tegutses Jõekääru suvekodu laagris ujumisinstruktorina, millises rollis ta oli aastakümneid ning õpetas ujumist enam kui 8000 lapsele. Tal on ka suur osa Jõekääru uue ujumisbasseini rajamisel.
Ta on ka tegelenud läti ja leedu päritolu Kanada noorte sportliku ettevalmistusega.
Mai Kreem on kirjutanud spordialaseid artikleid ajakirjanduses ning jätnud suure panuse Toronto ja Kanada spordiellu.
Isiklikku.
Mai Sõrra abiellus 1947. aastal Saksamaal Robert Kreemiga. Neil sündisid tütar Viiu (veel saksamaal), poeg Madis ja tütar Piret.
Hansen (Eestimaa aadlisuguvõsa)

Hansen oli Eestimaa literaadi- ja aadlisuguvõsa. 
Johann von Hansen (1792–1858), Eestimaa kubermanguvalitsuse arhivaar ja rentmeister, aadeldati pärusaadlikuna 1853. aastal ning kanti 1854. aastal Peterburi kubermangu aadlisuguvõsaraamatusse.
Urmo Saareoja

Urmo Saareoja (sündinud 4. oktoobril 1989) on Eesti riigiametnik, kultuurikorraldaja ja tippjuht. Ta on töötanud Riigikogu Kantseleis ning Tallinna Linnakantseleis, samuti olnud kahe koosseisu vältel Tallinna Linnavolikogu liige. Alates 2019. aasta aprillist tegutseb Saareoja Tallinna Lauluväljaku juhatuse liikme ja juhina. 
Hariduskäik.
Ta on õppinud Tallinna Jakob Westholmi Gümnaasiumis, mille ta lõpetas 2009. aastal. Seejärel jätkas ta õpinguid Tallinna Ülikoolis riigiteaduste erialal ning omandas bakalaureusekraadi 2013. aastal. Aastal 2018 lõpetas Saareoja Tartu Ülikooli majandusteaduskonna, kaitstes magistrikraadi ettevõtluse ja tehnoloogia juhtimise erialal.
Töökäik.
Urmo Saareoja on töötanud üritusturundusettevõttes ning seejärel Riigikogu Kantseleis. Tallinna linnajuhtimises tegutses ta nii linnapea Edgar Savisaare kui ka linnapea Taavi Aasa büroos. Jüri Ratase peaministriperioodil töötas Urmo Saareoja Eesti Keskerakonna arendusjuhina.
Aastal 2019 valiti ta avaliku konkursi tulemusel Tallinna Lauluväljaku juhatuse liikmeks ja juhiks. Tema juhtimisel on Lauluväljak jõudnud rekordiliste käibenumbrite ja külastatavuse tasemeni ning tõusnud regiooni üheks juhtivaks välikontsertpaigaks. Urmo Saareoja on avalikkuses silma paistnud kultuurisektorit puudutavate seisukohtadega, sealhulgas aruteludes käibemaksupoliitika üle ning rõhutades kultuuri käsitlemist mitte kuluna, vaid tuluallikana majanduses. Tallinna Lauluväljaku arengut ja tema tööd on tunnustanud ka rahvusvahelise kontserdikorraldaja tippjuht.
Urmo Saareoja eestvedamisel on algatatud Tallinna Lauluväljaku ala uus detailplaneering ning soetatud on juurde kinnistuid, mis seab aluse Tallinna Lauluväljaku pikaajalisele arengule. Ta on aktiivselt tegev ka kultuuriorganisatsioonides ning näiteks kuulub Tallinna Ettevõtlusinkubaatori nõukogusse.
Poliitiline tegevus.
Urmo Saareoja kuulus aastatel 2011–2024 Eesti Keskerakonda. Ta oli 2015–2016 Eesti Keskerakonna Noortekogu esimees ning on kuulunud ka Eesti Keskerakonna juhatusse. Aastal 2016 oli Urmo Saareoja erakonna ajutine peasekretäri kohusetäitja.
2016. aastal valiti Urmo Saareoja Kristiine linnaosa halduskogu esimeheks ning ta on sama linnaosa linnaehituse ja -kujunduse komisjoni liikmeks valitud mitmel korral.
Aastatel 2017–2024 oli Urmo Saareoja Tallinna linnavolikogu 9. ja 10. koosseisu liige ning kuulus volikogu rahanduskomisjoni.
2024. aastal teatas Urmo Saareoja, et lahkub poliitikast ning Tallinna linnavolikogust, et keskenduda tööalasele karjäärile.
Isiklikku.
Urmo Saareoja on abielus ning tal on poeg.
Heureka (sõna)

Tead küll noh. See on see mis sa karjud kui mingi hea mõte tuleb. 
Teiste sõnadega: rõõmuhüüatus mingi avastuse või äkki tärganud uue mõtte puhul.
Ryuji Koizumi

Ryuji Koizumi (jaapani keeles 小泉 龍司, Koizumi Ryūji; sündinud 17. septembril 1952 Chichibus) on Jaapani jurist ja poliitik, ta on liberaaldemokraatliku partei liige. Ta oli 13. septembrist 2023 kuni 1. oktoobrini 2024 Jaapani justiitsminister Fumio Kishida teises valitsuses.
Ta sündis aastal 1952 Chichibus, Saitama prefektuuris.
Pärast Tokyo Ülikooli õigusteaduskonna lõpetamist sai tast rahandusministeeriumi riigiteenistuja. Riigiteenistujana töötamise ajal lõpetas ta ka magistriõpingud Columbia Ülikoolis. 1996. aastal lahkus ta riigiteenistusest, et siseneda poliitikasse.
13. septembrist 2023 kuni 1. oktoobrini 2024 Jaapani justiitsminister Fumio Kishida teises valitsuses.
Dirk Draheim

Dirk Draheim (sündinud 2. juunil 1969) on saksa informaatik, Tallinna Tehnikaülikooli professor.
Haridus.
Dirk Draheim omandas magistrikraadi Berliini Tehnikaülikoolis 1994 ning doktorikraadi Berliini Vabaülikoolis 2002 ja Mannheimi Ülikoolis 2010.
Teenistuskäik.
Ta oli lektor ja teadur Berliini Vabaülikoolis 1998-2006, lektor Aucklandi Ülikoolis 2006, teadur Ülem-Austrias 2006-2008, infotehnoloogia juht () Innsbrucki Ülikoolis 2008-2013 ning kaasatud professor Mannheimi Ülikoolis 2010-2016.
Aastast 2016 on Dirk Draheim Tallinna Tehnikaülikooli tarkvarateaduse instituudi professor (alates 2022 infoühiskonna tehnoloogiate professor tenuuris).
Meškiai

Meškiai (žemaidi "Meškē") on küla Leedus Akmenė rajoonis Papilė vallas.
Küla asub Venta jõe ääres.
Teise maailmasõja eel oli praeguse Meškiai aladel 342 elanikku. Lisaks Meškiai külale asusid seal veel Čapiškiai, Meškiai Gadoniškiai, Pelediškiai, Vitkiškiai, Meškiai ja Žutautiškėsi huutorid. teise maailmasõja järel liideti need ühiseks asulaks. Aastal 1970 rajati sinna linnufarm.
Diraci mõõt

Diraci mõõt on matemaatikas lihtne mõõt, mis kontsentreerub ühele punktile, teiste sõnadega, selle kandja on üheelemendiline. See on ka tõenäosusmõõt.
Diraci mõõt on peaaegu kindlalt konstantse juhusliku suuruse jaotus.
Funktsionaalanalüüsis läheb Diraci mõõtu tarvis sellepärast, et seda võib ette kujutada sarnaselt üldistatud funktsiooniga, mida nimetatakse Diraci deltafunktsiooniks.
Diraci mõõt on nimetatud Paul Diraci auks.
Definitsioon.
Olgu antud mõõtuv ruum formula_1, st alushulk formula_2 koos sellel defineeritud σ-algebraga formula_3. Iga punkti formula_4 korral defineeritakse kujutus formula_5, mis seab igale hulgalele formula_6 vastavusse väärtuse formula_7, kui formula_8 kuulub sellesse, ja väärtuse formula_9, kui formula_8 ei kuulu sellesse:
formula_11
Kujutus formula_12 on sel juhul mõõt ja seda nimetatakse "Diraci mõõduks" punktis formula_8. Et formula_14, siis on formula_5 isegi tõenäosusmõõt ja formula_16 tõenäosusruum. Nii saab defineerida Diraci jaotuse. Diraci mõõt formula_5 on punkti formula_8 kontsentreerunud ühikmass. Järelikult on Diraci mass lõplik ja mõõduruum on σ-lõplik.
formula_20
Tiiu Schüts

Tiiu Schüts (sündinud 11. märtsil 1953) on eesti muusikapedagoog ja koorijuht. 
Türi Põhikooli muusikaõpetajana ja koorijuhina on Schüts andnud Järvamaal muusikaharidust üle 50 aasta, kasvatades üles põlvkondi lauljaid ning edendades koorimuusikat nii kohalikul kui ka üleriigilisel tasandil.
2025. aasta seisuga juhendab Schüts viit koori: Türi Kammernaiskoori, Türi poistekoori, Järvamaa tütarlastekoori (olles üks kahest asutajast ja dirigendist), Türi Põhikooli lastekoori ja Türi Põhikooli neidudekoori.
Tema juhendatavad koorid on läbi aastate pääsenud üld- ja koolinoorte laulu- ja tantsupidudele, näidates kõrget kunstilist taset. Schüts on alates 1970. aastatest juhatanud Järvamaa laulu- ja tantsupidudel poiste-, laste- ja ühendkoore, koordineerinud koolikooride tegevust ning korraldanud Eesti Meestelaulu Seltsi poiste-solistide võistulaulmise eelvooru. Tema käe all on sirgunud mitmeid koorijuhte ja heliloojaid, kelle edulugusid on tunnustatud erinevate auhindadega.
Lisaks muusikatööle on Schüts üles kasvatanud viis poega, kellest Kuldar Schüts on samuti dirigent.
Toitumis- ja tervisealased väited ja Euroopa Kohtu otsus C-386/232

EL-i määrus sätestab artiklitega toitumis- ja tervisealaste väidete mõiste, vastavatele väidetele esitatavad nõudmised, erandid, tervisealaste väidete nimekirja ning sinna väidete lisamise alused.
Määrus sätestab esmalt toitumisalased kui ka tervisealase väite mõisted. Toitumisväide on määruse artikli 2 lg 4 alusel väide, mis viitab, väidab või annab mõista, et toidul on teatavad kasulikud omadused, mis on seoses tema toitainelise struktuuriga. Peamiselt on selleks kaks kategooriat: kalorsus ja ainete sisaldus. Vastav väide seob kasulikud omadused just nende kahe kategooria kogusele osutades. Toitumisväidetega on olukord natuke lihtsam ning nende kasutamise aluseks olevad tingimused on kirjas määruse lõpus. Näiteks võib väidet “rasvavaba” kasutada määruse alusel ainult siis, kui tootes on vähem kui 0.5 grammi rasva 100 grammi kohta. 
Seejuures tervisealane on väide, mis annab mõista, viitab või väidab, et toidu, toidugrupi või koostisosa tarbimise ja tervise vahel on seos. Tervisealase väitega on tihedalt seotud haigestumise riski vähendav väide, mis erineb eelmise osas sellega, et väide on suunatud looma seost tarbimise ning haiguse riski vähenemisega. Tervisealase väite näiteks võiks olla “D-vitamiin aitab kaasa immuunsüsteemi normaalsele talitlusele” ning haiguse riski vähendav väide näiteks võiks olla “Odra beeta-glükaani puhul on tõestatud vere kolesteroolitaset vähendav toime. Kõrge vere kolesteroolitase on südame isheemiatõve tekkimise riskitegur.” Oluline on, et toidule (seega ka toidulisandile) ei tohi omistada haigusi ennetavaid, ravivaid või leevendavaid omadusi, ega viidata sellisele võimalikkusele.
Rutstroemia firma

Rutstroemia firma on seltsi tiksikulaadsed kuuluv seente liik.
Seen kasvab lehtpuudel.
Paragiai

Paragiai (žemaidi "Paragē") on küla Leedus Akmenė rajoonis Papilė vallas.
Suure osa külast võtab enda alla Paragiai mõisa hoonetekompleks, mis on muinsuskaitse all. Sellest on eraldi kaitse all veel mõisniku maja, saun, ait, rehi, park ja kuur. Mõisas kasvasid üles kirjanikest õed Sofia Psibiliauskiene ja Marija Lastauskienė. Vanem õde armastas öösiti Virvytė jõe kaldal asutavas sarapikus jalutamas käia, seejtõttu kasutas ta kirjanikunime Lazdynų Pelėda, mis tähendab sarapiku öökulli. Hiljem kasutas seda kirjanikunime ka noorem õde. Aastal 1966 rajati sinna majamuuseum.
XVIII sajandil oli praeguse küla aladel karjamõis. Hiljem kujunes sellest Paragiai mõis.
Balsiai (Papilė vald)

Balsiai (žemaidi "Balsē") on küla Leedus Akmenė rajoonis Papilė vallas. Küla asub Virvytė jõe ääres.
Muinsuskaitse all on Balsiai kalmed, mis olid kasutusel IX sajandist XIII sajandini. Varem nähtaval olnud lohud tasandati maaparandustööde käigus.
Aastal 1823 oli külas vesiveski. Nõukogude perioodil tühjenes küla intensiivsete maaparandustööde tulemusel.
Malacky ringkond

Malacky ringkond (slovaki keeles "Okres Malacky") on 2. järgu haldusüksus (ringkond) Slovakkias Bratislava maakonna põhjaosas.
Malacky ringkond piirneb läänes Austriaga.
Rahvastik.
Slovakkia 2021. aasta rahvaloenduse andmetel oli Malacky ringkonna elanikest slovakke 91,24%, tšehhe 0,78%, ungarlasi 0,4%, mustlasi 0,22%, ukrainlasi 0,14% ja rumeenlasi 0,1%. Rahvus oli teadmata 6,33%-l elanikest.
Martini ringkond

Martini ringkond (slovaki keeles "Okres Martin") on 2. järgu haldusüksus (ringkond) Slovakkias Žilina maakonna lõunaosas.
Rahvastik.
Slovakkia 2021. aasta rahvaloenduse andmetel oli Martini ringkonna elanikest slovakke 93,68%, tšehhe 0,82%, mustlasi 0,17% ja ungarlasi 0,15%. Rahvus oli teadmata 4,55%-l elanikest.
Paraguai iileks

Paraguai iileks ehk matepuu ("Ilex paraguariensis") on taimeliik perekonnast iileks. Taime looduslikuks levilaks on Lõuna-Ameerika. Taime lehtedest saab valmistada mate-nimelist jooki. Nii taim kui sellest valmistatud jook sisaldavad kofeiini.
Okseiileks

Okseiileks "(Ilex vomitoria)" on taimeliik perekonnast iileks. Okseiileksi looduslikuks levilaks on Põhja-Ameerika kaguosa.
Chhatri

Chhatri on sammastele toetuva kuplikujulise katusega poolavatud paviljon Mogulite arhitektuuris ja India arhitektuuris. Põhiplaanilt võivad need olla nelinurksed, kaheksanurksed või ümmargused. Eelkõige on "chhatri" pigem dekoratiivne kui funktsionaalne arhitektuurielement, mis muudab ehitise silueti kergemaks ja rikkalikumaks.
"Chhatri" eeskujuks on olnud baldahhiin haua kohal. Varaseim "chhatri" taoline hooneosa Hindustanis leidub 1159.–1175. aastal ehitatud Ibrahimi hauaehitises Bhadreswaris. "Chhatri" on eriti iseloomulik Mogulite arhitektuurile. Kuulsamad näited on Humayuni hauakambril Delhis ja Tāj Mahalil Agras. Berari sultanaadis Dekkanis püstitati neid ehitistele kõigis pealinnades, samuti Rajasthanis ja nii hindudest kui ka muslimitest valitsejate poolt.
Yitzhak Yedid

Yitzhak Yedid (heebrea יצחק ידיד, sündinud 29. septembril 1971 Jeruusalemmas) on Iisraeli-Austraalia kaasaegse klassikalise muusika helilooja. Ta on ka pianist ja koolitaja.
Arvukate auhindade pälvinud Yedid võitis 2021. aastal Azrieli muusikaauhinna oma teose Kiddushim Ve' Killulim eest, 2019. aastal Sidney Myeri loomingulise stipendiumi ja Landau etenduskunstide auhinna 2009. aastal. Tema kompositsioonistiili on iseloomustatud kui "eklektilist, multikultuurset ja sügavalt isiklikku", milles segunevad džässi ja juudi kantorimuusika elemendid, klassikalised Euroopa traditsioonid ja avangardi eksperimenteerimine. Teda on tunnustatud kui üht originaalsemat heliloojat tänapäeval rahvusvahelisel muusikaareenil.
Religioonidevaheline dialoog ja kultuuridevaheline integratsioon on Yedidi kunstipraktikas kesksel kohal.[2] Yedidi looming peegeldab tema sügavat huvi Lähis-Ida kultuuri, iidsete rituaalide, klassikalise ja liturgilise araabia muusika esteetika ning mitte-lääne muusika esituspraktikate vastu.
Yitzhak Yedid on spetsialiseerunud juudi-sefardi ja Lähis-Ida vaimuliku muusika esitamisele klaverikontsertide raames.
Biograafia.
Yitzhak Yedid sündis Jeruusalemmas Süüria ja Iraagi päritolu juudi perekonnas. Tema algsed muusikalised kogemused hõlmasid liturgiliste jumalateenistuste osalemist kohalikus sünagoogis, kus ta omastas Süüria-Juudi Baqashoti traditsiooni helisid ja rütme.
Kui noor Yitzhak sukeldus muusikasse, mille juured on juudi-araabia traditsioonid ja traditsiooniliste Maqamatil põhinevate laulude esitus, siis tema ema püüdis teda tungivalt lääne klassikalise muusika ja lääne instrumendiga tutvuda. Seitsmeaastaselt alustas ta eraõpetajaga klaveritunde.[12] Tema teismeea kujunedes nihkus tema muusikaline fookus džässklaverile ja kahekümnendaks eluaastaks alustas ta oma originaalteoste esitamist oma uue muusika ansambliga.
Yitzhak Yedidi muusikalise esteetika juured on muusikas, millesse ta oma kujunemisaastatel sukeldus, eriti Aleppo traditsioonis laulda Piyyutim ja Baqashot. Tema muusikaline teekond on inspireeritud ka klaverimuusikast ja improvisatsioonist. Yedid integreerib oma kompositsioonides sujuvalt erinevaid elemente, sealhulgas energiaid ja dünaamikat, tuues sisse omanäolise esteetika, mis erineb klassikaliste lavatraditsioonide tavapärastest normidest. Selline uuenduslik lähenemine lisab tema muusikalisele loomingule nüansirikka ja kohati isegi provokatiivse mõõtme.
Yedid õppis 1997. ja 1998. aastal Rubini muusikaakadeemias Vjatšeslav Ganelini juures ning Bostonis New Englandi konservatooriumis Ran Blake'i ja Paul Bley juhendamisel. Pärast Austraaliasse kolimist omandas ta 2012. aastal doktorikraadi Monashi ülikoolis, avaldades meetodid araabia muusika ja araabia mõjutustega juudi muusika elementide integreerimiseks kaasaegsesse lääne klassikalisesse muusikasse.
Paragalactinia

Paragalactinia on liudikulaadsete perekond.
Oliiv-nikerseen

Oliiv-nikerseen ("Simocybe centunculus") on šampinjonilaadsete seltsi kuuluv liik seeni.
Seen sai uue nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar.
Seen kasvab lehtpuude lamatüvedel.
Kondensaatormootor

Kondensaatormootor on ühefaasiline lühisrootoriga asünkroonmootor, milles pöörleva magnetvälja tekitavad kaks ruumiliselt nihutatud ja teineteisega rööbiti ühendatud staatorimähist. Ühega neist on jadamisi ühendatud kondensaator, mis tekitab neid mähiseid läbivate voolude vahel faasinihke. Niiviisi saadud lisafaasi tõttu sarnaneb kondensaatormootor käivitus- ja tööomadustelt kolmefaasilise asünkroonmootoriga, kuid on väiksema kasüteguriga. Nad on ka väikese võimsusega (enamasti alla 1 kW).
Kondensaatormootor on hooldusvaba ja asünkroonmootoritele omaselt pika kasutuseaga. Nende kasutegur on veidi parem kui näiteks lõhipoolustega mootoritel, mida samuti kasutatakse ühefaasiliseks tööks. Kondensaatormootoreid kasutatakse ajamimootorina ühefaasilisest võrgust toidetavates väikese võimsustarbega seadmetes. 
Kondensaatormootori leiutas Nikola Tesla 1889. aastal.
Joseph Chamberlain

Joseph Chamberlain (8. juuli 1836 – 2. juuli 1914) oli Suurbritannia poliitik. Ta alustas karjääri Liberaalses Parteis, seejärel oli vastu Iirimaa omavalitsusele ning kuulus Liberaalsesse Unionistide Parteisse ja lõpuks oli Konservatiivse Partei uute imperialistide voolu juht. Ta tekitas oma karjääri jooksul lõhe mõlemas suures Briti erakonnas. Tema pojad (eri abieludest) olid Nobeli rahuauhinna laureaat Austen Chamberlain ja Suurbritannia peaminister Neville Chamberlain.
Chamberlaini karjäär algas Birminghamis, algul oli ta kruvitootja ning hiljem sai linnapeaks. Ta oli radikaalne Liberaalse Partei liige ja vastu 1870. aasta haridusreformile, kuna kartis, et sellega hakkab maksumaksja ülal pidama Inglismaa Kiriku koole. Ta töötas ennast ise üles, ülikoolis ei käinud ning põlgas aristokraate. House of Commonsisse valiti ta 39-aastaselt ehk võrreldes privilegeeritud aadlikega suhteliselt vanas eas. William Gladstone'i teises valitsuses oli ta aastatel 1880–1885 Kaubandusnõukogu president. Tol ajal oli Chamberlain silmapaistev oma rünnakute poolest konservatiivide juhi Lord Salisbury vastu ja 1885. aasta üldvalimistel pakkus ta välja progressiivse uute põllumeeste toetusskeemi, mida ei jõutud rakendada. Chamberlain astus Gladstone'i kolmandast valitsusest tagasi, kuna oli vastu Iirimaa omavalitsusõigusele. Ta lõhestas Liberaalse Partei ning rajas Liberaalse Unionistide Partei, kuhu kuulusid Birminghami kandist pärit parlamendiliikmed.
1895. aasta valimiste järel olid liberaalsed unionistid koalitsioonis konservatiividega, keda juhtis Chamberlaini endine oponent Salisbury. Ta oli koloniaalasjade riigisekretär ning töötas välja plaane Briti impeeriumi laiendamiseks Aasias, Aafrikas ja Lääne-Indias. Ta mängis olulist osa teise buuri sõja puhkemises ja oli selle eest vastutav minister. 1900. aastal võitsid konservatiivid ja liberaalsed unionistid valimised. 1903. aastal astus ta valitsusest tagasi, et hakata võitlema tariifireformi eest, kuna ta pooldas importkauba maksustamist, mitte vabakaubandust. Tal oli juba liberaalsete unionistide toetus, kuid 1906. aasta valimistel saadi valus kaotus. Veidi aega pärast 70. sünnipäeva suurejoonelisi pidustusi Birminghamis tabas teda insult ning ta läks erru.
Kuigi Chamberlain ei pidanud kordagi peaministriametit, oli ta üks oma aja mõjukamaid Briti poliitikuid. Ajaloolased on teda iseloomustanud kui üldsusele vastumeelset isiksust, kes oli tihti isekas, halastamatu ja põlatud. Tal olid ambitsioonid, mis jäid suuresti täitmata. Samas oli tal hea vaist rohujuuretasandil organiseerimise osas ning ta mängis teise buuri sõja võidus keskset rolli. Ta läks ajalukku Briti koloniaal-, välis-, maksu- ja munitsipaalpoliitika korraldaja ning mõlema suure partei lõhestajana. Winston Churchill tõdes hiljem, et Chamberlain kujundas Briti poliitilise kliima.
Ta on maetud Birminghami.
Pihlaka näsarooste

Pihlaka näsarooste ("Gymnosporangium cornutum") on liik kandseeni.
Seen kasvab kadakal ja pihlakal.
Medzilaborce ringkond

Medzilaborce ringkond (slovaki keeles "Okres Medzilaborce") on 2. järgu haldusüksus (ringkond) Slovakkias Prešovi maakonna kirdeosas.
Medzilaborce ringkond piirneb kirdes ja läänes Poolaga.
Rahvastik.
Slovakkia 2021. aasta rahvaloenduse andmetel oli Medzilaborce ringkonna elanikest slovakke 58,55%, russiine 31,29%, ukrainlasi 2,16%, mustlasi 1,84%, tšehhe 0,51% ja ungarlasi 0,16%. Rahvus oli teadmata 5,15%-l.
Kofeiinimürgistus

Kofeiinimürgistus on kofeiini liigse tarbimise tagajärjel tekkinud mürgistus. Täiskasvanud inimestel võib kofeiinimürgistus tekkida kofeiiniannuste juures, mis on suuremad kui 7-8 milligrammi kehakilogrammi kohta päevas.
Kofeiinimürgistus põhjustab tüüpiliselt iiveldust, oksendamist, värisemist ja südamepekslemist.
Mürgistustunnusteks võivad olla ka näiteks ärrituvus, ärevustunne, rahutus, hallutsinatsioonide teke, peavalu, pearinglus, unetus ja isukaotus.
Viited.
Michalovce ringkond

Michalovce ringkond (slovaki keeles "Okres Michalovce") on 2. järgu haldusüksus (ringkond) Slovakkias Košice maakonna idaosas.
Michalovce ringkond piirneb kagus Ukrainaga.
Rahvastik.
Slovakkia 2021. aasta rahvaloenduse andmetel oli Michalovce ringkonna elanikest slovakke 80,34%, ungarlasi 10,44%, mustlasi 1,83%, ukrainlasi 0,39%, tšehhe 0,33% ja russiine 0,2%. Rahvus oli teadmata 6,14%-l elanikest.
Myjava ringkond

Myjava ringkond (slovaki keeles "Okres Myjava") on 2. järgu haldusüksus (ringkond) Slovakkias Trenčíni maakonna lääneosas.
Myjava ringkond piirneb põhjas ja loodes Tšehhiga.
Rahvastik.
Slovakkia 2021. aasta rahvaloenduse andmetel oli Myjava ringkonna elanikest slovakke 93,87%, tšehhe 0,97%, mustlasi 0,17%, rumeenlasi 0,15%, ungarlasi 0,14% ja ukrainlasi 0,14%. Rahvus oli teadmata 4,16%-l elanikest.
Anatoli Bukrejev

Anatoli Bukrejev (vene keeles Анатолий Николаевич Букреев; 16. jaanuar 1958 Korkino, Tšeljabinski oblast – 25. detsember 1997 Annapurna, Nepal) oli Nõukogude Liidu ja Kasahstani vene alpinist ja mägigiid, teeneline meistersportlane (1989).
Ta lõpetas 1979. aastal Tšeljabinski Riikliku Pedagoogilise Instituudi füüsikaõpetaja erialal.
Mägironijana on ta tõusnud kümne üle 8000 meetri kõrguse mäe tippu (lisahapniku abita). 
Ta sai laiemalt tuntuks mägironijate elude päästmisega 1996. aastal Džomolungma mäel traagiliste tagajärjedega kahe kommertsekspeditsiooni tipputõusul.
Ta hukkus 25. detsembril 1997 puhkenud laviini tõttu, kui ta üritas koos Simone Moro ja Dmitri Soboleviga Annapurna lõunakülje kaudu teha talvise tipputõusu. Ainult Simone Moro pääses eluga.
Maksut Žumajev

Maksut Žumajev (kasahhi keeles Мақсұт Сағынтайұлы Жұмаев; sündinud 1. jaanuaril 1977 Oralis) on kasahhi alpinist, teeneline meistersportlane (2011).
Ta lõpetas 1998. aastal Oralis asuva Lääne-Kasahstani Põllumajanduse Ülikooli loomaarsti erialal ja 2002. aastal kaugõppe teel Almatõs asuva kolledži Kainar juristi erialal.
Mägironijana on ta tõusnud kõigi (14) üle 8000 meetri kõrguste mägede tippu (12. mägironijana maailmas ilma lisahapnikuta). Tal kulus selleks 10 aastat (2001–2011). Tema 14. tipp oli K2 (8611 m) (tipus 23. augustil 2011).
Tagantjärele (juulis 2022) Eberhard Jurgalski hallatava veebisaidi "8000ers" väitel polnud Maksut Žumajev kahes tipputõusus tegelikult peatippu jõudnud (Manaslu (lõpp-punkti tähistus &lt;C0) ja Dhaulagiri (jõudis "metallposti" kanti). Eelmainitud asjaolud ei saanud takistuseks Jurgalski meeskonnal kanda Žumajevi nimi ajaloolise, nn "pärandi nimistu" koosseisu.
Kümme aastat (2001–2011) käis ta tipputõusudel koos Vassili Pivtsoviga.
Vassili Pivtsov

Vassili Talgatovitš Pivtsov (vene keeles Василий Талгатович Пивцов; sündinud 16. augustil 1975 Almatõs) on Kasahstani alpinist, teeneline meistersportlane (2011).
Ta on lõpetanud äl-Farabi Kasahhi Rahvusülikooli bioloogiateaduskonna.
Mägironijana on ta tõusnud kõigi (14) üle 8000 meetri kõrguste mägede tippu (23. mägironijana maailmas lisahapniku kasutades, kuid enamik tipputõuse tegi ta lisahapniku abita). Tal kulus selleks 10 aastat (2001–2011). Tema 14. tipp oli K2 (8611 m) (tipus 23. augustil 2011).
Tagantjärele (juulis 2022) Eberhard Jurgalski hallatava veebisaidi "8000ers" väitel polnud Vassili Pivtsov kahes tipputõusus tegelikult peatippu jõudnud (Manaslu (lõpp-punkti tähistus &lt;C2) ja Dhaulagiri (jõudis "metallposti" kanti). Eelmainitud asjaolud ei saanud takistuseks Jurgalski meeskonnal kanda Pivtsovi nimi ajaloolise, nn "pärandi nimistu" koosseisu.
Kümme aastat (2001–2011) käis ta tipputõusudel koos Maksut Žumajeviga.
Kasahstani Vabariigi teeneline meistersportlane

Kasahstani Vabariigi teeneline meistersportlane (kasahhi keeles Қазақстан Республикасының еңбек сіңірген спорт шебері) on Kasahstanis kõrgeim spordi valdkonnas antav nimetus (kuni 2014. aastani aunimetus). Asutatud 1994. aastal. 
Olümpiamängudel medalikoha saanud sportlasele antakse teenelise meistersportlase nimetus, kuid näiteks OM-del neile, kes jäävad neljandast kuuenda kohani, antakse rahvusvahelise klassi meistersportlase nimetus.
Chris Warner

Christopher Bernard Warner, ka Chris Warner (sündinud 1965) on ameerika alpinist. 
Pärast 20. septembril 2023 edukat Manaslu (8163 m) tipputõusu, teatati meedias, et Warner on tõusnud kõigi (14) üle 8000 meetri kõrguste mägede tippu. Kokku kulus tal selleks 24 aastat (1999–2023).
Veebisait "8000ers.com" kandis Chris Warneri saidi poolt koostatava kõigi kaheksatuhandeliste tippu jõudnute nn "uude nimistusse".
Tracee Metcalfe

Tracee Lee Metcalfe, ka Tracee Metcalfe (sündinud 30. juunil 1974) on ameerika arst ja alpinist.
Metcalfe on Colorado osariigis Vailis töötav haiglaarst, kes on spetsialiseerunud kõrgmäestiku meditsiinile. Ta on töötanud ka ekspeditsiooniarstina Manaslu, Džomolungma ja Cho Oyu mägiekspeditsioonidel.
Mägironijana oli ta 2024. aasta jaanuari seisuga tõusnud üheksa (14-st) üle 8000 meetri kõrguse mäe tippu. Selle näitaja poolest on ta täna (2024) tegutsevatest alpinistidest Ameerika Ühendriikide edukaim naismägironija.
Námestovo ringkond

Námestovo ringkond (slovaki keeles "Okres Námestovo") on 2. järgu haldusüksus (ringkond) Slovakkias Žilina maakonna põhjaosas.
Námestovo ringkond piirneb loodes, põhjas ja kirdes Tšehhiga.
Rahvastik.
Slovakkia 2021. aasta rahvaloenduse andmetel oli Námestovo ringkonna elanikest slovakke 97,88%, tšehhe 0,18% ja poolakaid 0,15%. Rahvus oli teadmata 1,59%.
Viljandi aerutamisbaas

Viljandi aerutamisbaas (ka Viljandi Männimäe aerutamisbaas) on spordibaas Viljandis Järveotsa linnaosas Viljandi järve ääres aerutamise harrastamiseks.
Baasi ametlik aadress on Riia maantee 93c, kuid uue tänavanimestiku järgi asub see Aerubaasi tänaval.
Baasis on varustuse hoidmiseks elling järve kaldal ning võistluste ajal on võimalik järve paigutada 200, 500 ja 1000 m distantsid.
Baas rekonstrueeriti 2006. aastal.
Viljandi Männimäe jalgpallihall

Viljandi Männimäe jalgpallihall on spordihall Viljandis Männimäe linnaosas peamiselt jalgpalli harrastamiseks.
Halli aadress on Riia maantee 95.
Hallis on kunstmurukattega jalgpalliväljak (100 x 64 m), markeeritud on kaks ristiväljakut (64 x 45 m). Ümber jalgpalliväljaku on tartaankattega kahe rajaga jooksuring (350 m), mille nelja rajaga peasirge pikkus on 100 m.
Hall valmis 2021. aastal.
Nangolo Mbumba

Nangolo Mbumba (sündinud 15. augustil 1941 Olukondas) on Namiibia poliitik. Ta oli 4. veebruarist 2024 21. märtsini 2025 Namiibia president, 2018–2024 Namiibia asepresident.
Lamine Camara

Mamadou Lamine Camara (sündinud 1. jaanuaril 2004 Diouloulous) on Senegali jalgpallur, kes mängib ründava poolkaitsjana Prantsusmaa kõrgliigaklubis Monaco ja Senegali jalgpallikoondises.
Ta alustas klubikarjääri Senegalis. Hooajal 2021/22 debüteeris ta Senegali kõrgliigaklubis Génération Foot.
2023. aasta veebruaris sõlmis ta kolmeaastase lepingu Prantsusmaa klubiga FC Metz. 15. aprillil 2023 debüteeris ta Prantsusmaa esiliigas mängus Bordeaux' vastu. Metzi põhikoosseisus kindlustas Camara koha hooajal 2023/24, mil ta mängis Metziga Prantsusmaa kõrgliigass.
2024. aasta juulis siirdus ta umbes 15 miljoni euro eest Monacosse, kellega sõlmis nelja-aastase lepingu.
2023. aastal tuli Camara Senegali kuni 20-aastaste koondisega Aafrika omavanuste meistriks ning Camara valiti turniiri parimaks mängijaks. Senegali jalgpallikoondises oli Camara debüteerinud juba aasta varem. 2024. aasta Aafrika rahvaste karikavõistluste esimeses alagrupimängus lõi ta kaks väravat Gambia vastu.
Nähe

Nähe on meeltega aistitav ese, nagu see silmale paistab ja nagu seda teadvuses tajutakse. Nähe on ainus meile kättesaadav tõelus - see kuidas maailm inimesele kogemuses näib.
Tuba (täpsustus)

Tuba on hooneosa.
Tuba võib tähendada veel järgmist:
Andri Sõbiha

Andri Sõbiha (ukraina keeles "Андрій Іванович Сибіга"; sündinud 1. jaanuaril 1975 Zborivis) on Ukraina poliitik ja diplomaat, alates 5. septembrist 2024 Ukraina välisminister.
Haridus.
Ta lõpetas aastal 1997 Lvivi ülikooli rahvusvaheliste suhete alal.
Nitra ringkond

Nitra ringkond (slovaki keeles "Okres Nitra") on 2. järgu haldusüksus (ringkond) Slovakkias Nitra maakonna lääneosas.
Rahvastik.
Slovakkia 2021. aasta rahvaloenduse andmetel oli Nitra ringkonna elanikest slovakke 89,04%, ungarlasi 4,13% ja tšehhe 0,48. Rahvus oli teadmata 5,48%-l elanikust.
Nové Mesto nad Váhomi ringkond

Nové Mesto nad Váhomi ringkond (slovaki keeles "Okres Nové Mesto nad Váhom") on 2. järgu haldusüksus (ringkond) Slovakkias Trenčíni maakonna edelaosas.
Nové Mesto nad Váhomi ringkond piirneb loodes ja põhjas Tšehhiga.
Rahvastik.
Slovakkia 2021. aasta rahvaloenduse andmetel oli Nové Mesto nad Váhomi ringkonna elanikest slovakke 94,05%, tšehhe 0,87%, ungarlasi 0,14% ja mustlasi 0,14%.
Sabīne Košeļeva

Sabīne Košeļeva (sündinud 1989) on läti kirjanik ja ajakirjanik.
Košeļeval on bakalaureusekraad ajakirjanduse erialal, magistrikraad loovkirjutamise erialal Liepāja Ülikoolist ning magistrikraad Vilniuse Ülikoolist inglise uuringutes (kirjandus, keeleteadus, kultuur). Tal on ilmunud lühiromaan "Rīga-Maskava 21. Gadsimta mīlasstāsts" ("Riia-Moskva. 21. sajandi armastuslugu"), mis nomineeriti Läti kirjanduse aastaauhinnale kategoorias Säravaim debüüt. Ta pälvis Egons Līvse mälestusauhinna eriauhinna. 2019. aastal avaldas Košeļeva lasteraamatu "Gurķis Elmārs, kas dikti kreņķējās" ("Kurk Elmar, kes kangesti muretses") ja novellikogu "Vientulības ministrija" ("Üksinduse ministeerium"), mis kandideeris Läti kirjanduse aastaauhinnale kategoorias Parim proosateos.
Sabīne Košeļeva avaldab oma loomingit kultuuriajakirjanduses, käsitledes selliseid teemasid nagu täiskasvanuks saamine, psüühiliste traumade paranemine, ühiskonna moraalsed väärtused, füüsiline ja psühholoogiline vägivald ja seksuaalsus. Ta töötab veebimeedias alates 2012. aastast.
Eesti keeles on ilmunud tema lühijutt "Vakstu".
Tunç Fındık

Tunç Fındık (sündinud 1972) on türgi alpinist, mägigiid, autor ja tõlkija.
Ta on lõpetanud Ankaras asuva Bilkenti Ülikooli inglise filoloogia erialal.
Oma mägironija karjääri alguses hakkas Findic esialgu ronima Türgi mägedes, seejärel liikus edasi Pamiiri ja Tian Shani. Kui ta esimest korda Himaalajas Džomolungma baaslaagrisse saabus, oli ta šokeeritud. "See oli uskumatu," rääkis ta ajakirjanikule. "Sajad telgid, inimesi tuhande ringis. Tulin üksikutest mägedest äärealadelt, kus polnud luksust. See oli rohkem kui üllatav."
2001. aastal ronis ta juba oma esimese kaheksatuhandelise mäe tippu (Džomolungma (8848 m)).
Pärast 26. septembril 2023 edukat Nanga Parbati (8125 m) tipputõusu, teatati meedias, et Fındık on tõusnud kõigi (14) üle 8000 meetri kõrguste mägede tippu. Kokku kulus tal selleks 22 aastat (2001–2023). Kolm varasemat tipputõusu Nanga Parbatile tal ebaõnnestusid. Neist esimene oli 2013. aastal, kui ta elas üle Ţālebāni terrorirünnaku baaslaagrile (hukkus 11 alpinisti).
Fındıku strateegia kaheksatuhandelistel: ta läheb iseseisva ronijana ja liitub suurema meeskonnaga, et jagada loatasusid ja baaslaagri logistikat. Tema teenuseosutaja on Seven Summit Treks. Alates baaslaagrist tegutseb ta iseseisvalt. Ta kannab oma varustust, püstitab oma telgi ega kasuta lisahapnikku.
Veebisaidi "8000ers" väitel oli 2023. aasta detsembri seisuga Fındık tõusnud 14 kaheksatuhandelise tippu, kuid täpsustusega, et kaks tipputõusu olid tehtud vaid eeltippudesse (Dhaulagiri (WRFS) ja Manaslu (C2)).
Autor ja tõlkija.
Tal on ilmunud kümmekond alpinismiteemalist raamatut, lisaks on ta inglise keelest tõlkinud viis raamatut samal teemal.
Lõuna-Uurali Riiklik Humanitaar- ja Pedagoogikaülikool

Lõuna-Uurali Riiklik Humanitaar- ja Pedagoogikaülikool (vene keeles Южно-Уральский государственный гуманитарно-педагогический университет) on riiklik ülikool Venemaal Tšeljabinskis. 
Lõuna-Uurali Riiklik Humanitaar- ja Pedagoogikaülikool asutati 1934. aastal kui Tšeljabinski Riiklik Pedagoogiline Instituut. Aastatel 1995–2016 kandis nime Lõuna-Uurali Riiklik Pedagoogikaülikool. Alates 2016. aastast on kasutusel praegune nimi.
Bernald Sillaots

Bernald Sillaots, ka Bernhard Sillaots (sündinud 27. august 1932) on eesti alpinist.
Ta on esimese eestlasena tõusnud Euroopa kõrgeima mäe Elbruse (5642 m) tippu. Tipputõus toimus 11. augustil 1956.
Intervjuus Kristjan-Erik Suurväljale selgitas Sillaots selle tipputõusu tagamaid. Eesti organiseeritud alpinismi eestvedaja 1950.–1960. aastatel Peeter Varep hankis seitse tuusikut Kaukaasia alpilaagritesse, neist ühe, laagrisse Šahtjor (tänapäeval "Elbrus"), pakkus ta Sillaotsale. Varep ise läks koos viie kaaslasega Baksani. Šahtjori laagri lõpus valiti tugevamatest ja edukamatest üheksameheline rühm, kes võisid preemiaks proovida tõusta Elbruse läänetippu (5642 m). Sillaots osutus üheks väljavalitutest.
Pärast tippujõudmist.
Sillaotsa sõnul oli Peeter Varep isegi pahane, et ta tippu jõudis. Seda tõusu ei olnud tema plaanides, ei olnud alpinismi arendamise kavas. Varepi arvates võis esmatõusuks lugeda massilise ürituse käigus tehtud tõusu. 1958. aastal tehti selleks eraldi üritus (turiaad) ja tippu tõusis üle 30 eestlase. Seetõttu kirjutatigi entsüklopeediasse 2000. aastal sisse, et esimeseks eestlaseks Elbrusel oli hoopis Jaanus Orgulas.
1996. aasta Everesti tragöödia

1996. aasta Everesti tragöödia oli traagiliste tagajärgedega lõppenud mägironijate tipputõusmised Džomolungma mäel, mis leidsid aset kõigest 24 tunni jooksul, 1996. aasta 10. ja 11. mai vahel ja kus kaheksa lumetormi lõksu jäänud inimest kaotasid mäel oma elu tipust laskumisel.
See tragöödia pälvis ülemaailmse meedia tähelepanu, sest ühelt poolt olid ohvrite hulgas mitmed kogenud mägigiidid kommertsekspeditsioonidelt ja teisest küljest avaldasid mõned ellujäänutest hiljem oma raamatud, mis pakkusid omapoolset vaatenurka katastroofini viinud põhjustest ja asjaoludest.
Korkino

Korkino (vene keeles Коркино) on linn Venemaal Tšeljabinski oblastis, Korkino rajooni halduskeskus. Korkino asub Lõuna-Uuralis, Tšeljabinskist ligikaudu 35 km lõunasuunas.
Püha Klaara klooster

Püha Klaara klooster oli katoliku kiriku naisfrantsisklaste ilmikutest koosnev tertsiaaride ordu klooster keskaegses Tartus Laial tänaval Vene värava juures. 
16. juunil 1514 andis Rooma paavst Leo X loa Tartu piiskopile Christian Bomhoverile, senise Püha Vaimu vennaskonna hospidali maja koos kiriku, kella, kellatorni ja muude vajalike rajatistega Frantsiskuse III ordu õdedele ja 1518. aastast esineb teade, Pühavaimu kiriku ja seegi baasil naistertsiaaride Püha Clara kloostrist Püha Vaimu [kiriku] juures Tartus. Pühavaimu kiriku juures tegutses Tartus juba keskajast alates (esmamainimine 1364) hospidal ning ilmselt tegutses hospidal või seek samas ka Püha Klaara kloostri päevil edasi. 
Eestis oli keskaja lõpul neli frantsiskaani kloostrit: Viljandi (1466) Lihula (1505), Rakvere (1508) ja Tartu naistertsikaaride (klarisside) klooster (1514). 
Keskajal hõlmas mõiste frantsisklased mitut ordut: meesfrantsisklased ehk minoriidid (ladina k. "Ordo Fratrum Minorum"), naisharu – klarissid ("Ordo Sanctae Clarae"), ordu kaitsepühaku Püha Clara järgi, ilmikutest koosnev tertsiaaride ordu ("Tertius Ordo Franciscanus"). Tertsiaaride ordu hõlmas nii mehi kui ka naisi ja oli Eestis olemas nii ilmalik suund, kui ka kloosterlikku ühiselu viljelenud tertsiaarid ("Tertius Ordo Regularis"). Tertsiaarid olid ilmalikus maailmas vaesuse ideaali järgi elavad isikud, kes pühendusid heategevusele ja haigete eest hoolitsemisele.
Püha Klaara klooster (Pühavaimu konvent) suleti reformatsiooni järel Liivimaal 1525. aastal, kloostri varad ja kohustused võttis üle Tartu raad ja kompleks säilitas ka järgnevatel kümnenditel oma sotsiaalhoolduslikud funktsioonid Tartu rae egiidi all.
Alates 16. sajandi teisest poolest kasutati kirikut aidana (oli ümber ehitatud kahekorruseliseks), seal asus Poola ajal kuninglik kroonumagasin. 1889. aastal müüs linn selle aidahoone koos krundiga Tartus Tervisevõimlemise Asutuse Loomise seltsile ja samal aastal ait lammutati ja 1892. aastal valmis seal punastest tellistest Tartu Ülikooli võimlahoone (arhitekt Reinhold Guleke). Praegu asub umbes samal kohal praeguse Tartu Uue teatri punastest tellistest hoone (Lai tänav 37). 
Tartu Püha Klaara kloostri järglaseks peab end Tartus 2001. aastast tegutsev Frantsiskaani MTÜ Püha Franciscuse Maria Immaculata Õdede klooster Veski tänav 2 nimega Klaarakodu.